CELEX: 62017TN0275
Language: mt
Date: 2017-05-10 00:00:00
Title: Kawża T-275/17: Rikors ippreżentat fl-10 ta’ Mejju 2017 – SF vs Il-Parlament

24.7.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 239/49
            
         Rikors ippreżentat fl-10 ta’ Mejju 2017 – SF vs Il-Parlament
   (Kawża T-275/17)
   (2017/C 239/62)
   Lingwa tal-kawża: l-Ingliż
   
      Partijiet
   
   
      Rikorrent: SF (rappreżentanti: L. Levi u C. Bernard-Glanz, lawyers)
   
      Konvenut: Il-Parlament Ewropew
   
      Talbiet
   
   
               —
            
            
               tannulla d-deċiżjoni kkontestata tat-30 ta’ Ġunju 2016, li tiċħad it-talba għal assistenza tar-rikorrent u, sa fejn huwa neċessarju, id-deċiżjoni li tiċħad l-ilment;
            
         
               —
            
            
               tikkundanna lill-konvenut sabiex iħallas lir-rikorrent l-ammont ta’ EUR 10 000, jew kwalunkwe ammont ieħor li l-Qorti Ġenerali tqis xieraq, bħala kumpens għad-dannu morali subit, flimkien mal-interessi b’rata legali sa’ ma jsir il-ħlas;
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka żewġ motivi.
   
               1.
            
            
               L-ewwel motiv ibbażat fuq żball manifest ta’ evalwazzjoni
               
                           —
                        
                        
                           Ir-rikorrent isostni li l-konvenut wettaq żball meta ddikkjara li l-aġir inkwistjoni ma kienx abbużiv, u wettaq ukoll żball meta qies li dan l-aġir ma kienx ikkawża preġudizzju għall-personalità, id-dinjità jew l-integrità fiżika jew psikoloġika tar-rikorrent.
                        
                     
         
               2.
            
            
               It-tieni motiv ibbażat fuq ksur tal-Artikolu 24 tar-Regolamenti tal-Persunal u tal-obbligu ta’ assistenza
               
                           —
                        
                        
                           Ir-rikorrent jargumenta, b’mod partikolari, li l-konvenut ma ttrattax it-talba għal assistenza b’mod serju u rapidu, bħalma titlob il-ġurisprudenza applikabbli.